b'\n_START_ARTICLE_\nEgidijus \xc5\xaaksas\n_START_SECTION_\nBiografija\n_START_PARAGRAPH_\n1989 m. baig\xc4\x97 Kelm\xc4\x97s 1-\xc4\x85j\xc4\x85 vidurin\xc4\x99 mokykl\xc4\x85. 1996 m. baig\xc4\x97 Vilniaus pedagogin\xc4\xaf universitet\xc4\x85, \xc4\xafgijo istorijos, politologijos ir visuomen\xc4\x97s moksl\xc5\xb3 mokytojo kvalifikacij\xc4\x85. 1999 m. Vilniaus pedagoginiame universitete su pagyrimu baig\xc4\x97 eduklogijos magistro studijas, suteiktas socialini\xc5\xb3 moksl\xc5\xb3 (edukologijos) magistro laipsnis ir \xc4\xafgijo socialinio pedagogo specialyb\xc4\x99._NEWLINE_Nuo 1993 m. Kelm\xc4\x97s Jono Grai\xc4\x8di\xc5\xabno gimnazijos istorijos ir pilieti\xc5\xa1kumo pagrind\xc5\xb3 vyresnysis mokytojas. 2006 m. dar ir Kra\xc5\xbei\xc5\xb3 gimnazijos istorijos vyresnysis mokytojas. Aktyviai dalyvavo projektin\xc4\x97je veikloje diegiant informacines technologijas istorijos mokymo metodikoje. 2000\xe2\x80\x932006 m. dalyvavo \xc5\xa1vietimo darbuotoj\xc5\xb3 profesin\xc4\x97s s\xc4\x85jungos veikloje, buvo i\xc5\xa1rinktas Kelm\xc4\x97s J. Grai\xc4\x8d\xc5\xabno darbuotoj\xc5\xb3 profesin\xc4\x97s s\xc4\x85jungos pirmininku. LR Seimo nario K. Masiulio visuomeninis pad\xc4\x97j\xc4\x97jas._NEWLINE_T\xc4\x97vyn\xc4\x97s S\xc4\x85jungos narys nuo 2003 m. 2005 m. buvo i\xc5\xa1rinktas T\xc4\x97vyn\xc4\x97s S\xc4\x85jungos Kelm\xc4\x97s skyriaus pirmininko pavaduotoju. 2006\xe2\x80\x932008 m. LR Seimo nario A. A\xc5\xbeubalio visuomeninis pad\xc4\x97j\xc4\x97jas. 2007 m. T\xc4\x97vyn\xc4\x97s S\xc4\x85jungos Kelm\xc4\x97s skyriaus pirmininkas, 2008 m. T\xc4\x97vyn\xc4\x97s S\xc4\x85jungos-Lietuvos Krik\xc5\xa1\xc4\x8dioni\xc5\xb3 Demokrat\xc5\xb3 partijos Kelm\xc4\x97s skyriaus pirmininkas, TS-LKD Tarybos narys._NEWLINE_2008\xe2\x80\x932011 m. ir nuo 2011 m. Kelm\xc4\x97s rajono savivaldyb\xc4\x97s tarybos narys. _NEWLINE_Dalyvauja Kelm\xc4\x97s Kult\xc5\xabros centro choro "Cantio" ir pu\xc4\x8diam\xc5\xb3j\xc5\xb3 orkestro veikloje. \xc5\xbdmona Alma, s\xc5\xabnus Danielius, dukt\xc4\x97 Kornelija.'